《踰月苦旱忽得邑宰喜雨诗用韵二首 其二》
宋代·林希逸

布谷催耕叹雨乾，诸贤欢咏我辛酸。瓢分不到田犹涸，琴化虽均天作难。

底要岁遗三九食，但为民几一分宽。未县龙骨鱼无梦，那得新租上送官。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。